Jász-Nagykun-Szolnok
Jász-Nagykun-Szolnok (Ussproch:   isch eins vo de 19 Komitat vo Ungarn. De Komitatssitz isch Szolnok.

Nochberkomitat sin Heves im Norde, Borsod-Abaúj-Zemplén i me chleine Deil vom Nordoste, Hajdú-Bihar und Békes im Oste, Csongrád im Süde, Bács-Kiskun im Südoste und Pest im Weste.

Geografy 
S Komitat ghört zu de Große Ungarische Diefebeni, s Land isch drum zimlig flach. S Chlima isch zimli troche; d Sunne schynt überdurchschnittlig vyli Stunde pro Dag.

Di gröschte Flüss vo Jász-Nagykun-Szolnok sin d Theiß, d Zagyva und d Tápió. Usserdem litt de Theiß-See im Südoste vom Komitat.

Gschicht 
S historische Komitat Jász-Nagykun-Szolnok, wo's vo 1876 bis 1950 ge hät, isch im hüttige Komitat sy diräkte Vorläufer. De Namme setzt sich zämme uss dem vom Jaße- (jász) und em Kyptschake-Volk (kunok), wo uff dem Gebiet gsydelt hän, und em Wort szolnok. S letschte chunnt wahrschints vo-n-re Figur uss de Gellért-Sage.

Im Johr 1950 sin au Deil vom historische Komitat Heves (hütt Komitat Heves) zu Jász-Nagykun-Szolnok cho. Dodezüe ghöre d Stadt Tiszafüred und ihri Umgebig.

Chleigebiet

Wirtschaft 
S troche, warm Chlima vo Jász-Nagykun-Szolnok wird vo de Landwirtschaft gnutzt. Hauptsächlig werre Weize, Rys, Mais und Sunneblüeme abaut. Au wird Rinder-, Schof- und Schwynsfleisch produziert.

Im Industrysektor sin Maschineindustry un d Läbesmittelverarbeitig am wichtigste.

Tourismus 
Wichtigi Touristeattraktione stelle d Thermalbäder dar, wo in de Städt Szolnok, Tiszafüred, Abádszalók, Berekfürdő, Cserkeszőlő, Jászberény, Mezőtúr und Túrkeve z'finde sin. Underchünft sin hauptsächlig Campingplatz, wo d Touriste wäge ihrer Nöchi zu de Bäder aziehn.

Weblink 

 Offiziälli Internetsite

Ungarischs Komitat